ข้อบัญญัติองค์การบริหารส่วนตำบลบางไทรข้อบัญญัติองค์การบริหารส่วนตำบลบางไทรเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางไทรอำเภอตะกั่วป่า จังหวัดพังงาพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลบางไทร โดยความเห็นชอบของสภาองค์การบริหารส่วนตำบลบางไทรและนายอำเภอตะกั่วป่าจึงตราข้อบัญญัติขึ้นไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลบางไทรเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางไทรอำเภอตะกั่วป่า จังหวัดพังงา พ.ศ. ๒๕๕๕ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศใช้บังคับผังเมืองรวมระดับเมืองหรือผังเมืองรวมระดับชุมชนในท้องที่ตามข้อ๓ข้อ ๓ ในข้อบัญญัตินี้(๑) บริเวณที่ ๑ หมายความว่า พื้นที่ในบริเวณ ดังต่อไปนี้ด้านเหนือ จดคลองปิฝั่งใต้ด้านตะวันออก จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๔๐๓๒ด้านใต้ จดเส้นตั้งฉากกับทางหลวงแผ่นดินหมายเลข๔๐๓๒ ที่จุดซึ่งห่างจากทางหลวงแผ่นดินหมายเลข ๔๐๓๒ ตัดกับจุดกึ่งกลางคลองปิไปทางทิศใต้ตามแนวทางหลวงแผ่นดินหมายเลข ๔๐๓๒ เป็นระยะ ๓๐๐ เมตรด้านตะวันตก จดเส้นขนานระยะ๘๐๐ เมตร กับศูนย์กลางทางหลวงแผ่นดินหมายเลข ๔๐๓๒ทั้งนี้ ยกเว้นบริเวณพื้นที่วัดศรีนิคม(๒) บริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดแนวเขตป่าสงวนแห่งชาติและแนวเขตป่าไม้ถาวรตามมติคณะรัฐมนตรีป่าเขามามังและป่าเขาบางเต่า และแนวเขตตำบลบางไทรด้านเหนือด้านตะวันออก จดแนวเขตเทศบาลเมืองตะกั่วป่าคลองตะกั่วป่าฝั่งตะวันออก และแนวเขตตำบลตำตัวด้านเหนือด้านใต้ จดเส้นตั้งฉากกับทางหลวงแผ่นดินหมายเลข๔๐๓๒ ที่จุดซึ่งห่างจากทางหลวงแผ่นดินหมายเลข ๔๐๓๒บรรจบกับถนนอุดมธาราไปทางทิศใต้ตามแนวทางหลวงแผ่นดินหมายเลข ๔๐๓๒ เป็นระยะ ๑,๗๐๐ เมตร และแนวเขตป่าสงวนแห่งชาติป่าเทือกเขาหลักและป่าเขาโตนด้านตะวันตก จดแนวเขตตำบลบางไทรด้านตะวันตกทั้งนี้ ยกเว้นพื้นที่บริเวณที่ ๑โรงเรียนตะกั่วป่าคีรีเขต โรงเรียนบ้านในปิ โรงพยาบาลชุมชนบางไทรสถานีปรับปรุงดินเหมืองแร่เก่า กรมพัฒนาที่ดินที่ทดลองปรับปรุงดินเหมืองแร่เก่าและวัดศรีนิคมทั้งนี้ ตามแผนที่ท้ายข้อบัญญัตินี้ข้อ ๔ให้กำหนดพื้นที่ในท้องที่องค์การบริหารส่วนตำบลบางไทรภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภท เว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)อาคารเก็บสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) อาคารเก็บเชื้อเพลิงเพื่อการขายส่ง(๔) อาคารเก็บวัตถุระเบิด ที่ดำเนินการตามกฎหมายว่าด้วยวัตถุอันตราย(๕) สถานที่เก็บบรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๖) โรงกำจัดมูลฝอย(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) อาคารพักอาศัยที่ดำเนินการตามกฎหมายว่าด้วยการจัดสรรที่ดิน(๒) อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๓) อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๔) โรงงานทุกประเภทเว้นแต่โรงงานที่ประกอบกิจการโดยไม่ก่อให้เกิดเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ ๕ภายในบริเวณพื้นที่ที่กำหนดตามข้อ ๔ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖อาคารที่มีอยู่แล้วในบริเวณพื้นที่ที่กำหนดตามข้อ ๔ก่อนหรือในวันที่ข้อบัญญัตินี้ใช้บังคับ ให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามบุคคลดัดแปลงใช้หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ให้นายกองค์การบริหารส่วนตำบลบางไทรรักษาการตามข้อบัญญัตินี้ประกาศณ วันที่ ๖ ธันวาคม พ.ศ. ๒๕๕๕กฤตยา ผลิโกมลนายกองค์การบริหารส่วนตำบลบางไทร[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลบางไทร เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางไทรอำเภอตะกั่วป่า จังหวัดพังงา พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๒๔ เมษายน ๒๕๕๖โชติกานต์/ผู้ตรวจ๒๐ พฤษภาคม๒๕๕๖[๑] ราชกิจจานุเบกษา เล่ม๑๓๐/ตอนพิเศษ ๔๙ ง/หน้า ๑๐๑/๑๙ เมษายน ๒๕๕๖